b"\n_START_ARTICLE_\nTorre Gelabert\n_START_SECTION_\nDescripci\xc3\xb3\n_START_PARAGRAPH_\nEs tracta d'una casa unifamiliar de planta baixa, pis i golfes, amb coberta de teulada a dues vessants perpendiculars a la fa\xc3\xa7ana i coronada per una torre mirador coberta amb teulada a quatre vessants. L'estructura s'inspira amb la masia tradicional catalana, per\xc3\xb2 cercant un aire senyorial dins d'un historicisme t\xc3\xadpic del moviment noucentista. Es cerquen les simetries en la distribuci\xc3\xb3 dels vanos i s'utilitzen l\xc3\xadnies cl\xc3\xa0ssiques senzilles concretades en arquets de mig punt a les golfes i al mirador, i tamb\xc3\xa9 amb una triple arcada de mig punt al p\xc3\xb2rtic de l'entrada, arcades que descansen en unes preteses impostes d\xc3\xb2riques fetes de ma\xc3\xb3. La part central de la fa\xc3\xa7ana est\xc3\xa0 decorada amb esgrafiats de motius vegetals que emmarquen una imatge de terracota d'una Mare de D\xc3\xa9u neorom\xc3\xa0nica."